CELEX: 62007TN0447
Language: mt
Date: 2007-12-05 00:00:00
Title: Kawża T-447/07: Rikors ippreżentat fil- 5 ta' Diċembru 2007 — Scovill Fasteners vs Il-Kummissjoni

9.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 37/31
            
         Rikors ippreżentat fil-5 ta' Diċembru 2007 — Scovill Fasteners vs Il-Kummissjoni
   (Kawża T-447/07)
   (2008/C 37/48)
   Lingwa tal-kawża: L-Ingliż
   Partijiet
   
      Rikorrenti: Scovill Fasteners, Inc. (Clarkesville, L-Istati Uniti) (rappreżentant: O. Dugardyn, lawyer)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-deċiżjoni tal-Kummissjoni tad-19 ta' Settembru 2007 rigward proċedura ta' applikazzjoni ta' l-Artikolu 81 KE (Kawża COMP/E 1/39.168 — PO/Artikoli tal-ħjata metalliċi u tal-plastik: Żippijiet);
            
         
               —
            
            
               sussidjarjament, tannulla jew tnaqqas il-multa imposta fuq ir-rikorrenti;
            
         
               —
            
            
               tikkundanna lill-Kummissjoni tbati l-ispejjeż tagħha kif ukoll dawk tar-rikorrenti.
            
         Motivi u argumenti prinċipali
   Ir-rikorrenti titlob l-annullament tad-deċiżjoni tal-Kummissjoni C(2007) 4257 finali, tad-19 ta' Settembru 2007, fil-Kawża COMP/E 1/39.168 — PO/Artikoli tal-ħjata metalliċi u tal-plastik: Żippijiet, permezz ta' liema l-Kummissjoni ddeċidiet li l-kumpannija sussidjarja tar-rikorrenti, flimkien ma' impriżi oħra, kisret l-Artikolu 81 KE billi ftehmet fuq żidiet mifthema fil-prezzijiet, fuq l-iskambju ta' informazzjoni kunfidenzjali fuq prezzijiet u, fuq l-implimentazzjoni taż-żidiet fil-prezzijiet.
   In sostenn tar-rikors tagħha, ir-rikorrenti ssostni li l-Kummissjoni ħadet żball meta qieset li r-rikorrenti tifforma entita ekonomika waħda mal-kumpannija sussidjarja tagħha, u li r-rikorrenti mgħandhiex tinżamm responsabbli in solidum għall-ħlas tal-multa imposta fuq il-kumpannija sussidjarja tagħha għall-allegat ksur imwettaq mill-kumpannija sussidjarja.
   Barra minn hekk, ir-rikorrenti ssostni li l-Kummissjoni naqset milli tipprova, kif mitlub mil-liġi, li l-kumpannija sussidjarja tar-rikorrenti ħadet sehem fil-kartel wara l-1997.
   Sussidjarjament, ir-rikorrenti ssostni li l-Kummissjoni:
   
               —
            
            
               wetqet żbalji manifesti fil-kalkolu tal-multa,
            
         
               —
            
            
               ma ħaditx in kunsiderazzjoni ċ-ċirkostanzi kollha rilevanti meta evalwat it-tul ta' żmien u l-gravità tal-ksur; u
            
         
               —
            
            
               naqset milli tevalwa ċ-ċirkostanzi attenwanti, bħar-rwol minuri li kellha l-kumpannija sussidjarja tar-rikorrenti.